עבדאלחמיד מעצומי-טהראני

עבדאלחמיד מעצומי-טהראני (בפרסית:عبدالحمید معصومی تهرانی) הוא איש דת וקליגרף שיעי איראני הפועל מטהראן הדוגל בתפיסה דתית המקדמת זכויות אדם ללא אפליה על רקע אידאולוגיה או אמונה דתית. מעצומי-טהראני נולד בטהרן בשנת 1955 למשפחת אנשי דת. הוא הוסמך כאייתוללה על ידי שלושה אייתולות (חואי, מראשי נג'אפי וגולפאייגני). מעמד האייתוללה נישלל ממנו בהמשך על ידי משטר הרפובליקה האיסלמית על רקע עמדותיו. במקצועו קליגרף מומחה ומשקיע חלק ניכר מזמנו בתחום זה, כיוון שהוא מאמין שאסור להרוויח כסף באמצעות דת. רעיון זה למד ממורו האייתוללה סייד אבולפזל נאעני הוא פיתח עיצובים קליגרפיים של פסוקים מהתורה, מספר תהילים ומהקוראן במטרה לטפח אחווה בין הדתות. הוא נרדף על ידי רשויות השלטון, נעצר ונכלא בהזדמנויות שונות החל מגיל 23. בשנת 2001 החל את הפרויקט הבין-דתי שלו לאחר שהמנהיג העליון חמינאי הכריז עליה כעל 'שנה של דיאלוג בין הציוויליזציות'. לדבריו פנה לחמינאי לקבל את בירכתו אולם נענה כי המנהיג העליון מתנגד ליוזמה, ללא הסבר. בהמשך לדבריו, נחקר על ידי סוכני ממשל בנוגע לפרויקט שלו ולפרסום קליגרפיות המבוססים על פסוקי התורה וכי החל משנת 2004 החל לקבל איומים הקשורים לפרויקט שלו המבוסס על פסוקי תהילים. בפסיקתו הדתית הוא סבור כי יש להתאים את ההלכות הדתיות לתנאים החברתיים ולמושגי הזמן המודרניים, למשל בכל הנוגע לשוויון בין נשים לגברים. על רקע הרדיפה נגדו, מעולם גם לא נישא בשנת 2005 הקדיש קליגרפיה של ספר תהילים לספריית הקונגרס לזכר הנספים בפיגוע הטרור במרכז הסחר העולמי. בשנת 2008 נעצר למשך ארבעה חודשים לאור ביקורת שמתח על המשטר והוטל עליו קנס של שני מיליון טומאן. ב-2012 הקדיש עבודת קליגרפיה של ספר עזרא לרב יצחק יוסף, אותו הגדיר כמנהיג הדתי של הקהילה היהודית העולמית. בכתב ההקדשה כתב: "לאחר ארבעים שנה של לימוד תורת המשפט האסלאמית ושלושים שנה של חקר מושגים תאולוגיים בתוך דתות אברהמיות אחרות, הגעתי למסקנה שלמרות ההבדלים בתלבושות ובטקסים שלהן, כל הדתות הללו חולקות את אותן המטרות והיעדים: להזמין אנשים לעבוד אל אחד; לוותר על העצמי והאגו; ולשים דגש על אהבת האנושות והימנעות מהפגיעה בזכויות של אנשים אחרים". לדבריו בחר בספר עזרא המכיל את הצהרת כורש מלך פרס המאפשרת ליהודים לשוב מגלות בבל ולהקים את בית המקדש השני, כביטוי להיסטוריה המשותפת של העם האירני והעם היהודי. עוד כתב כי הספר נמסר לאחר השלמתו לרב יוסף בירושלים. באפריל 2014, לאות הזדהות עם הקהילה הבהאית של איראן, המיעוט הגדול במדינה, העניק לבהאים של העולם יצירה קליגרפית המבוססת על ציטוט של בהאא אללה, הנביא מייסד דת הבהאיזם מאל-כתאב אל-אקדס: "התאחדו עם כל הדתות באדיבות ובהסכמה, כדי שייוכלו לשאוף מכם את ניחוחו המתוק של אלוהים. היזהרו שמא בקרב בני אדם תשתלט עליכם להבת הבורות האווילית. הכל יוצא מאלוהים ואליו הם חוזרים". הוא המקור לכל הדברים ובו נגמרו הכל". קריאת האייתוללה לסובלנות דתית ולדו-קיום זכתה לתמיכה עולמית ממנהיגים דתיים. בנובמבר 2015, הקדיש מעצומי-טהראני עבודת קליגרפיה נוספת שיצר ל-15 בהאים שנעצרו באיראן. בעבודתו ציטט מתוך החיבור 'המילים הנסתרות', טקסט מקודש לדת הבהאית: "הו בן אדם! הרהר והרהר. האם זה רצונך למות על משכבך, או לשפוך את דם חייך על העפר, קדוש מעונה בנתיב שלי, וכך להפוך למבטא של הוראתי ולמגלה שך האור שלי בגן העדן העליון? שפוט בצדק, הו משרת!" הוא אמר שהוא רוצה להעלות את המודעות בקרב האיראנים לגבי כבודם של אנשים ללא קשר לדתם. באוקטובר 2016 התנגד לפתווה של המנהיג העליון חמינאי האוסרת על נשים לרכב על אופניים במרחב הציבורי. ב-2019 התנגד לאכיפת צום הרמדאן במרחב הציבורי ולענישת אנשים שלא צמים וטען כי חובת הצום היא חובה פרטית החלה על המוסלמים. בשנת 2021 התראיין מעצומי-טהראני מטהרן לערוץ 12 של הטלוויזיה הישראלית ואמר: "לאיראנים וליהודים שנים ארוכות של חברות" והציהר כי 'לא פגש איראנים שאין להם דעה חיובית על ישראל'. הוא קרא לסיום "העוינות חסרת ההיגיון בין העמים של איראן ושל ישראל" ומתח ביקורת חריפה על המשטר הדיקטטורי של הרפובליקה האיסלמית. בהמשך קיים דו-שיח גם עם הרב אברהם קופר ממרכז שמעון ויזנטל ועם ג'ורג' הרוניאן (מנהיג קהילה יהודית-איראנית מלוס אנג'לס) בו הדגיש כי ישראל שייכת לעם היהודי בהתבסס על סורת אל-אסראא 8 - ועל סורת אל-מאאידה 21.. על ראיון זה נעצר ב-16 באוקטובר 2022 ושוחרר ב-3 בינואר 2023 לאחר שנידון לחמש שנות מאסר על תנאי. בראיון ממאי 2021 לרשת הסעודית אל-ערביה אמר כי הפתרון היחיד לאיראן הוא סילוק 'הכנופיה הדתית' מהשלטון, כי איראן חייבת להיות נשלטת על ידי משטר חילוני, וכי על אנשי דת להגביל פעולתם למוסדות הדת. אתר האינטרנט הרשמי של עבדאלחמיד מעצומי-טהראני (בפרסית) עבדאלחמיד מעצומי-טהראני, ברשת החברתית פייסבוק עבדאלחמיד מעצומי-טהראני, ברשת החברתית אינסטגרם Jane Doe, Rebel Ayatollah: You Shouldn't Make Money from Religion, ‏19 במרץ 2022 Excerpts from conversation between Iranian Ayatollah Abdol Hamid Masoumi-Tehrani, George Haroonian and Rabbi Abraham Cooper, באתר מרכז שמעון ויזנטל TOI STAFF, From Iran, cleric tells Israel TV hostility between the two countries should end | The Times of Israel, The Times of Israel, ‏25 בינואר 2021 A Candid Discussion with Ayatollah Abdolhamid Masoumi-Tehrani - Iran Press Watch, Iran Press Watch, ‏29 במאי 2014 می‌خواستند با دادگاه ویژه روحانیت، صدای روحانیون مخالف را خفه کنند באתר iranhr.net. (בפרסית) פוסט באתר של מעסומי בפרסית ואנגלית In an unprecedented symbolic act senior cleric calls for religious coexistence in Iran, Bahai world news, 7 באפריל 2014 Muslim leaders embrace Ayatollah Tehrani's call for religious coexistence, Bahai world news, 3 במאי 2014 https://news.bahai.org/story/1003/ Continuing praise for Ayatollah Tehrani’s call for religious coexistence], Bahai world news, 21 במאי 2014 Ayatollah Masoumi Tehrani's Gift to Newly Arrested Bahai's in Tehran - Iran Press Watch, Iran Press Watch, ‏7 בדצמבר 2015 آیت الله عبدالحمید معصومی تهرانی: اگر قانون اساسی داریم، فتوا معنایی ندارد/ مرتضی هامونیان באתר peace-mark.org. (בפרסית) آیت الله معصومی تهرانی: خوردن روزه در ملاءعام، نه مجازات دارد و نه حرام است/ علی کلائی באתר peace-mark.org.(בפרסית) נטע בר, איראן: הסופר שהתראיין לטלוויזיה הישראלית לא יוצא להורג, באתר ישראל היום, 6 בינואר 2023 Abdolhamid Masoumi Tehrani באתר הועידה האמריקנית לחירות דת בעולם Iranian Ayatollah Abdol-Hamid Masoumi-Tehrani: The Solution For Iran Is The Removal Of The 'Religious..., Middle East Media Research Institute, ‏30 במאי 2021